بزووتنەوەی ئایندەی کورد لە سووریا

بزووتنەوەی ئایندەی کورد لە سووریا (SPKS) حیزبێکی سیاسی لیبراڵی ڕۆژاوای کوردستانە . لە ساڵی ٢٠٠٥ لەلایەن مەشعەل تەمۆ لە قامیشلۆ دامەزراوە لە ٢٩ی ئایاری ٢٠٠٥. بزووتنەوەکە خۆی بە بزووتنەوەیەکی کۆمەڵایەتی-فەرھەنگی و سیاسیی بێلایەن پێناسە دەکات کە بانگەشە بۆ دامەزراندنی دەوڵەتێکی دیموکراسی و فرەیی و مەدەنی دەکات و بەدوای تێکەڵبوونی کورد لە کۆمەڵگەی سووریادا دەگەڕێت.

تیرۆرکردنی مەشعەل تەمۆ و جیابوونەوەی ناوخۆیی
لە ٧ی تشرینی یەکەمی ٢٠١١، مەشعەل تەمۆ لە قامیشلۆ تیرۆر کرا و ناڕەزایەتی بەرفراوانی لێکەوتەوە. دوای تیرۆرکردنی، بزووتنەوەکە تووشی دووبەرەکی ناوخۆیی و ململانێی سەرکردایەتی بوو. لە ٦ی تەممووزی ساڵی ٢٠١٢دا بزووتنەوەکە دابەش بوو بۆ دوو فراکسیۆن کە یەکێکیان جەندیدەر محەممەد سەرۆکایەتی دەکرد و ئەوی دیکەشیان ڕێزان بەھری شێخمووس بوو. لە مانگی تشرینی یەکەمی ٢٠١٤، فراکسیۆنی شێخمووس کۆنفرانسێکی لە ئەستەمبوڵ سازکرد، کە تێدا سیامەند حاجۆ وەک سەرۆکی بزووتنەوەکە ھەڵبژێردرا، بە بڕیاری دامەزراندنی باڵێکی سەربازی بۆ پاراستنی خەڵکی مەدەنی لە ناوچە کوردنشینەکان.

 سەرچاوەکان 

پۆل:حیزبەکانی ڕۆژاوای کوردستان
پۆل:حیزبەکان، دامەزرانی ٢٠٠٥